《武夷自咏》
宋代·蔡沈

武夷群岫高崔嵬，隐屏直耸天中开。
千寻拔地出圭壁，屼屼万古封苍苔。
烟霞舍卷朝夕异，日月昼夜东西回。
寒流诘曲抱岩足，水清沙碧直蓬莱。
紫京真人玉为杯，琼浆初发葡萄醅。
醉来披云卧松月，松花点点飘香雪。
哀猿绝壁声更长，惆怅怀人逮明发。

作者简介：蔡沈（1167—1230）一名蔡沉，南宋学者。字仲默，号九峰，南宋建州建阳（今属福建）人。蔡元定次子。专意为学，不求仕进，少从朱熹游，后隠居九峰山下，注《尚书》，撰《书集传》，其书融汇众说，注释明晰，为元代以后试士必用。